Les arts amb tu torna este dissabte amb un recital líric del Centre de Perfeccionament
21 de juny 2022

![](/media/3gimok2l/c_lesarts.jpg?width=566.9886363636364&height=850)

Este dissabte, al Teatre de Begoña del Port de Sagunt, tindrá lloc el recital líric de l’alumnat del Centre de Perfeccionament del Palau de les Arts. Les entrades son gratuïtes i el concert començarà a les 20 h. Este concert està enmarcat en el festival Música al Port, organitzat pel departament de Cultura de l’Ajuntament de Sagunt.

“Les Arts” ens presenta per tercera temporada consecutiva dins de la seua programació musical exhaustiva de recitals del Centre de Perfeccionament i davall el títol de “Les arts amb tu”.

 El Centre de Perfeccionament del Palau de les Arts té com a objectiu promoure una formació professional d’alt nivell dirigida a jóvens cantants i músics que els capacite orgànicament i estructuralment per afavorir al màxim la seua adequada inserció en el món professional. Per a això, durant el període acadèmic, els seus integrants conviuen amb el dia a dia del Palau de les Arts, participen en les activitats programades en cada temporada i estan en contacte estret amb els artistes que hi intervenen. A més, solen formar part dels repartiments i les produccions programades en el Palau de les Arts, tant les promogudes pel mateix Centre de Perfeccionament com les que conformen la temporada d’abonament.

*   [](http://www.facebook.com/sharer.php?u=https://aytosagunto.es/va/actualitat/les-arts-amb-tu-torna-este-dissabte-amb-un-recital-liric-del-centre-de-perfeccionament/ "Facebook")
*   [](http://twitter.com/share?url=https://aytosagunto.es/va/actualitat/les-arts-amb-tu-torna-este-dissabte-amb-un-recital-liric-del-centre-de-perfeccionament/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/les-arts-amb-tu-torna-este-dissabte-amb-un-recital-liric-del-centre-de-perfeccionament/ "Linked In")
*   [](mailto:?body=https://aytosagunto.es/va/actualitat/les-arts-amb-tu-torna-este-dissabte-amb-un-recital-liric-del-centre-de-perfeccionament/)